CELEX: 32004R1875
Language: sk
Date: 2004-10-28 00:00:00
Title: Nariadenie Komisie (ES) č. 1875/2004 z 28. októbra 2004, ktorým sa menia prílohy II a III k nariadeniu Rady (EHS) č. 2377/90, ktorým sa ustanovuje postup spoločenstva pre stanovenie maximálnych limitov rezíduí veterinárnych liekov v potravinách živočíšneho pôvodu, pokiaľ ide o salicylan sodný a fenvalerátText s významom pre EHP

29.10.2004   
            
            
               SK
            
            
               Úradný vestník Európskej únie
            
            
               L 326/19
            
         
      NARIADENIE KOMISIE (ES) č. 1875/2004
   z 28. októbra 2004,
   ktorým sa menia prílohy II a III k nariadeniu Rady (EHS) č. 2377/90, ktorým sa ustanovuje postup spoločenstva pre stanovenie maximálnych limitov rezíduí veterinárnych liekov v potravinách živočíšneho pôvodu, pokiaľ ide o salicylan sodný a fenvalerát
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 zo dňa 26. júna 1990, ktorým sa ustanovuje postup spoločenstva pre stanovenie maximálnych limitov rezíduí veterinárnych liekov v potravinách živočíšneho pôvodu (1), a hlavne na jeho článok 3 a tretí odsek článku 4,
   so zreteľom na stanoviská Európskej agentúry pre hodnotenie liekov sformulované Výborom pre veterinárne lieky,
   keďže:
   
               (1)
            
            
               Všetky farmakologicky aktívne látky, ktoré sa používajú v spoločenstve vo veterinárnych liekoch určených na podanie zvieratám produkujúcim potraviny, by sa mali posúdiť v súlade s nariadením (EHS) č. 2377/90.
            
         
               (2)
            
            
               Látka salicylan sodný bola zahrnutá do prílohy II pre všetky druhy produkujúce potraviny, okrem rýb, ale len pre aktuálne použitie. Záznam by sa mal rozšíriť, aby pokrýval orálne použitie u hovädzích a prasačích druhov, s výnimkou zvierat produkujúcich mlieko na ľudskú spotrebu.
            
         
               (3)
            
            
               Provizórny maximálny limit rezíduí pre fenvalerát prestane platiť dňa 1. júla 2004. Bolo dokázané, že je vhodné umožniť dokončenie vedeckých štúdií týkajúcich sa danej látky, a platnosť provizórnych maximálnych limitov rezíduí by sa preto mala predĺžiť do 1. júla 2006.
            
         
               (4)
            
            
               Nariadenie (EHS) č. 2377/90 by sa podľa toho malo zmeniť.
            
         
               (5)
            
            
               Na účely zohľadnenia ustanovení tohto nariadenia by pred použiteľnosťou tohto nariadenia mala byť poskytnutá členským štátom dostatočná lehota, aby mohli vykonať akékoľvek úpravy, ktoré môžu byť nevyhnutné vo svetle tohto nariadenia pre povolenia uvedenia dotknutých veterinárnych liekov na trh, ktoré boli udelené v súlade so smernicou Európskeho parlamentu a Rady 2001/82/ES zo dňa 6. novembra 2001 o kódexe spoločenstva súvisiacom s veterinárnymi liekmi (2).
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA NASLEDOVNÉ NARIADENIE:
   Článok 1
   Prílohy II a III k nariadeniu (EHS) č. 2377/90 sa menia v súlade s prílohou k tomuto nariadeniu.
   Článok 2
   Toto nariadenie nadobúda účinnosť v tretí deň odo dňa jeho uverejnenia v Úradnom vestníku Európskej únie.
   Bude sa uplatňovať od 28. decembra 2004.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 28. októbra 2004
      
         
            Za Komisiu
         
         Olli REHN
         
         
            člen Komisie
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1851/2004 (Ú. v. EÚ L 323, 26.10.2004, s. 6).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Nasledovná/-é látka/-y je/sú vložené do prílohy II.
      2.   Organické zlúčeniny
      
                  Farmakologicky aktívna látka/látky
               
               
                  Živočíšne druhy
               
            
                  „Salicylan sodný
                  
               
               
                  Hovädzie, prasačie (1)
                  
               
            B.   Nasledovná/-é látka/-y je/sú vložené do prílohy III.
      2.   Antiparazitické prostriedky
      2.2.   Prostriedky pôsobiace proti ektoparazitom
      2.2.3.   Pyretroidy
      
                  Farmakologicky aktívna látka/látky
               
               
                  Označovacie rezíduum
               
               
                  Živočíšne druhy
               
               
                  Maximálne limity rezíduí
               
               
                  Cieľové tkanivá
               
            
                  „Fenvalerát
                      (2)
                  
               
               
                  Fenvalerát (súhrn RR, SS, RS a R izomérov)
               
               
                  Hovädzie
               
               
                  25 μg/kg
               
               
                  Svalovina
               
            
                  250 μg/kg
               
               
                  Tuk
               
            
                  25 μg/kg
               
               
                  Pečeň
               
            
                  25 μg/kg
               
               
                  Oblička
               
            
                  40 μg/kg
               
               
                  Mlieko
               
            
         (1)  Na orálne použitie. Nie je určené na použitie u zvierat, ktorých mlieko sa produkuje na ľudskú spotrebu.“
      
         (2)  Provizórne maximálne limity rezíduí prestanú platiť 1.7.2006.“